ก่อนอื่นรู้จักร้านนี้จากแอพเชคอินต่างๆ เลยต้องตามรอยมา ร้านอยู่ริมหาดเลย เนื่องจากมากันหลายคนเลยสั่งแบบเป็นชุด 2240 บาท อาหารมี 8 รายการ แต่ละจานมาในปริมาณที่สมน้ำสมเนื้อเลย ปูนึ่ง มีทั้งสดบ้างไม่สดบ้างคละกันไป เนื้อแน่นนะ แต่รสไม่ค่อยหวาน กุ้งนึ่ง จานนี้สดจริงๆ ไม่ต้องพึ่งน้ำจิ้มเลย ไข่เจียวปู อุดมด้วยเนื้อปู พร้อมไข่ฟูๆ โอเคครับ ผัดฉ่า รสเผ็ดร้อนกำลังดี คนชอบรสจัดน่าจะชอบ ส่วนปลาหมึกที่ทานวันนี้ไม่ค่อยสด เนื้อจะเหนียวๆ มาที่ข้าวผัดปู จัดเต็มด้วยไข่ปู ข้าวผัดจนแห้ง ไม่แฉะ ส่วนปลาทอด จานนี้อร่อยครับ เนื้อปลาสด รสหวานๆ บั้งมาเป็นชิ้นๆ ให้ทานง่าย ตบท้ายด้วยสับปะรด ที่ฉ่ำจนมีกลิ่นหมักไปนะ รสชาติโดยรวมทานได้เรื่อยๆ ไม่โดดเด่นมาก ประทับใจที่อาหารออกเร็วมาก ยิ่งกว่าคาร์ฟอร์แคช แต่พนักงานออร์เดอร์พูดจา หน้าตาไม่รับแขกเอาซะเลย